Начальнік аддзела збору, рэгістрацыі і ўліку інфармацыі ўпраўлення фарміравання банкаў даных прававой інфармацыі НЦПІ Ірына Стрэльчык пазнаёміла прысутных з гісторыяй стварэння, структурай і перспектывамі развіцця дзяржаўнай сістэмы прававой інфармацыі краіны. У прыватнасці, фарміраванне Нацыянальнага рэестра прававых актаў як сістэмы ўліку запатрабавала ў свой час інвентарызацыі заканадаўства Беларусі пачынаючы з 1919 года. У выніку гэтай працы ў рэестр дадаткова ўключана каля 15 тыс. прававых актаў, прынятых да 1 студзеня 1999 года і дзеючых на момант прадастаўлення інфармацыі. Намеснік начальніка ўпраўлення, начальнік аддзела аналізу і маркетынгу ўпраўлення распаўсюджвання прававой інфармацыі НЦПІ Вольга Баркоўская адзначыла ролю ЭБДПІ як асноўнага інфармацыйнага рэсурсу ў сістэме міждзяржаўнага абмену прававой інфармацыяй. Нацыянальны цэнтр прававой інфармацыі актыўна ўзаемадзейнічае са сваімі калегамі ў Расіі, Малдове, Казахстане, Украіне, Кыргызстане, Літве, Азербайджане, Узбекістане. Вольга Баркоўская таксама акрэсліла фактары вызначэння ролі ЭБДПІ ў дзяржаўнай сістэме прававой інфармацыі. Функцыянаванне Эталоннага банка даных зяўляецца адным са сродкаў забеспячэння дзейснага механізму па рэалізацыі канстытуцыйна замацаваных правоў грамадзян на бесперашкоднае атрыманне інфармацыі аб дзеючым заканадаўстве рэспублікі.